L 52/6
ET
Euroopa Liidu Teataja
20.2.2023
r) „hobuslane“ – perekonda Equus kuuluv kabjaline (sh hobused, eeslid ja sebrad) või selle perekonna liikide ristamisel saadud järglane; s) „ööpäevased tibud“ – kõik vähem kui 72 tunni vanused kodulinnud. 2.
Lisaks lõikes 1 sätestatud mõistetele kohaldatakse määruse (EL) 2019/6 artikli 4 punktides 1, 5 ja 12 määratletud mõisteid „veterinaarravim “, „immunoloogiline veterinaarravim “ ja „mikroobivastane aine“.
Artikkel 3 Keelud ja piirangud seoses vaktsiinide kasutamisega loomadel A-kategooria taudide ja teatavate B-kategooria taudide ennetamiseks ja tõrjeks 1.
Liikmesriigid võivad lubada kasutada loomadel vaktsiine A-kategooria taudide, välja arvatud I lisa 1. osas loetletud taudide ennetamiseks ja tõrjeks üksnes pädeva asutuse kontrolli all ja kui neid kasutatakse: a) pädeva asutuse poolt nende taudide ennetamiseks ja tõrjeks kehtestatud ametlike meetmete osana; b) käesolevas määruses sätestatud tingimustel. 2.
Lõikes 1 sätestatud vaktsiinide A-kategooria taudide vastu kasutamise tingimusi ei kohaldata vaktsiinide teatavale kasutamisele Newcastle’i haiguse viiruse nakkuse vastu, eelkõige ennetavale tavakasutusele või kasutusele kaubanduse raames, mida liikmesriigid võivad lubada väljaspool lõikes 1 osutatud ametlikke taudide ennetamise ja tõrje meetmeid muul eesmärgil kui puhangule reageerimiseks. 3.
Liikmesriigid võivad lubada kasutada loomadel vaktsiine B-kategooria taudide, välja arvatud I lisa 2. osas loetletud taudide ennetamiseks ja tõrjeks neil loetellu kantud liikidel, mille puhul on asjaomased taudid liigitatud B-kategooria taudiks.
Artikkel 4 Keelud ja piirangud seoses teatavate veterinaarravimite (v.a vaktsiinid) kasutamisega loomadel A- ja Bkategooria taudide ennetamiseks ja tõrjeks Liikmesriigid keelavad järgmiste veterinaarravimite kasutamise loomadel A- ja B-kategooria taudide ennetamiseks ja tõrjeks, välja arvatud juhul, kui neid kasutatakse I lisa 3. osas loetletud taudide ennetamiseks ja tõrjeks ning nende kasutamine vastab seal sätestatud tingimustele: a) immunoloogilised veterinaarravimid loomade immuunsuse diagnoosimiseks; b) hüperimmuunseerum; c) inaktiveeritud immunoloogilised veterinaarravimid, millele on osutatud määruse (EL) 2019/6 artikli 2 lõikes 3; d) mikroobivastased ained.
II OSA EESKIRJAD VAKTSIINIDE KASUTAMISE KOHTA A-KATEGOORIA TAUDIDE ENNETAMISEKS JA TÕRJEKS LOOMADEL 1.
PEATÜKK
Eeltingimused Artikkel 5 Eeltingimused vaktsiinide kasutamiseks A-kategooria taudide ennetamiseks ja tõrjeks maismaa- ja veeloomadel 1.
Pädev asutus võib otsustada kasutada loomadel vaktsiine A-kategooria taudide ennetamiseks ja tõrjeks kooskõlas artikli 3 lõikega 1, tingimusel et: a) ta on teinud selle otsuse toetamiseks hindamise, võttes lisaks määruse (EL) 2016/429 artikli 46 lõikes 2 sätestatud kriteeriumidele arvesse vähemalt II lisa 1. osas kindlaks määratud kriteeriume;